b'\n_START_ARTICLE_\nVelika nagrada Italije 1988\n_START_SECTION_\nPred dirko\n_START_PARAGRAPH_\nTo je bila prva italijanska dirka po smrtni ustanovitelja Ferrarija, Enza Ferrarija, zato je bila za italijanske navija\xc4\x8de \xc5\xa1e posebej \xc4\x8dustvena, toda zaradi hitrega in zelo zanesljivega McLarna, katerega dirka\xc4\x8da sta zmagala na vseh enajstih dirkah v tej sezoni, niso mogli posebej resno ra\xc4\x8dunati na kak\xc5\xa1en ve\xc4\x8dji uspeh. Nigel Mansell je zaradi noric izpustil \xc5\xa1e drugo dirko zapored, njegova zamenjava pa je bil tokrat Jean-Louis Schlesser.\n_START_SECTION_\nKvalifikacije\n_START_PARAGRAPH_\nPrvo \xc5\xa1tartno vrstno sta ponovno osvojila dirka\xc4\x8da McLarna, Ayrton Senna pred Alainom Prostom. Drugo vrsto sta osvojila Ferrarija, Gerhard Berger in Michele Alboreto, do desetega mesta pa so se uvrstili \xc5\xa1e Eddie Cheever, Derek Warwick, Nelson Piquet, Thierry Boutsen, Alessandro Nannini in Riccardo Patrese.\n_START_SECTION_\nDirka\n_START_PARAGRAPH_\n\xc5\xa0tart je minil mirno, saj je prva \xc4\x8detverica zadr\xc5\xbeala svoje polo\xc5\xbeaje. Vrstni red pri vrhu se ni spremenil do petintridesetega kroga, ko je Prosta doletela okvara Hondinega motorja, sicer ena zelo redkih v tej sezoni, tako sta se Ferrarija, Berger in Alboreto povzpela na drugo oziroma tretje mesto. Senna je po vodstvu na prakti\xc4\x8dno celotni dirki dva kroga prek koncem ob prehitevanju nadomestnega dirka\xc4\x8da Williamsa Schlesserja za krog v prvi \xc5\xa1ikani tr\xc4\x8dil s Francozom, zletel s steze na pesek in odstopil. Italijanske gledalce je zajel val navdu\xc5\xa1enja, saj je s tem Berger prevzel vodstvo, drugi dirka\xc4\x8d Ferrarija Alboreto pa drugo mesto. Na najni\xc5\xbejo stopni\xc4\x8dko se je povzpel Eddie Cheever z Arrowsom, to\xc4\x8dke pa so osvojili \xc5\xa1e Derek Warwick, Ivan Capelli in Thierry Boutsen.'